**projektas**

**reg. Nr. T-132**

**2.20.darbotvarkės klausimas**

**Pasvalio rajono savivaldybės taryba**

**Sprendimas**

**DĖl savivaldybės turto perdavimo pagal patikėjimo sutartį**

**UAB „Pasvalio Vandenys“**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, Pasvalio rajono savivaldybės taryba nusprendžia:

1. Perduoti UAB „Pasvalio vandenys“ valdyti ir naudoti patikėjimo teise pagal patikėjimo sutartį 5 metų laikotarpiui savarankiškosioms savivaldybių funkcijoms atlikti Savivaldybei nuosavybės teise priklausantį Pasvalio rajono savivaldybės administracijos Pasvalio miesto seniūnijos patikėjimo teise valdomą ilgalaikį materialųjį turtą – fontaną (inventorinis Nr. 120310055), esantį Vytauto Didžiojo a., Pasvalyje, kurio pradinė vertė – 46 229,86 Eur, likutinė vertė 2019 m. gegužės 31 d. – 37 754,35 Eur.

 2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį bei perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2019-06-07 tel. (8 451) 54 114

Suderinta DVS Nr. RTS-144

Pasvalio rajono savivaldybės tarybai

**AIŠKINAMASIS RAŠTAS**

**savivaldybės turto perdavimo pagal patikėjimo sutartį UAB „Pasvalio Vandenys“**

2019-06-07

Pasvalys

**1. Problemos esmė.**

Pasvalio rajono savivaldybės tarybos sprendimo projektas parengtas atsižvelgiant į Pasvalio miesto seniūnijos 2019 m. birželio 7 d. raštą Nr. (1.3)S-60 „Dėl ilgalaikio turto perdavimo“, kuriuo prašoma perduoti UAB „Pasvalio vandenys“ Savivaldybei nuosavybės teise priklausantį Pasvalio miesto seniūnijos patikėjimo teise valdomą turtą – fontaną, esantį Vytauto Didžiojo a., Pasvalyje, pagal patikėjimo sutartį, nes Seniūnija neturi kvalifikuotų specialistų techniniam fontano aptarnavimui.

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatym](http://www3.lrs.lt/pls/inter3/dokpaieska.showdoc_l?p_id=453733)o 12 straipsnio 3 dalimi, kitiems juridiniams asmenims Savivaldybės turtas patikėjimo teise gali būti perduodamas pagal turto patikėjimo sutartį ir tik tais atvejais, kai jie pagal įstatymus gali atlikti savivaldybių funkcijas.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma. Savivaldybės turtas bus perduotas UAB „Pasvalio vandenys“ laikantis galiojančių teisės aktų.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė